钦定古今图书集成/明伦汇编/闺媛典/第053卷 > 林端娘
## 钦定古今图书集成/明伦汇编/闺媛典/第053卷 > 林端娘

按《明外史列女传》：林端娘，瓯宁人，许字陈廷策。闻廷
策讣，寄声曰：“‘勿殓，吾将就死’。父曰：‘而虽许，未纳币也，
何往’？对曰：‘既许矣，何币之问’？父谨防之，曰：‘奚所不可
死’？父曰：‘婿家贫，无以周身’。曰：‘身也乎哉’？曰：‘婿家贫，孰
为标名’？曰：‘名也乎哉’！遂往。”哭奠毕，自克死期，理帛自
经，三拱而绝。陈故家青阳山，山下人曰：“妇将死时，山
鸣三昼夜。”